**Sentimentul lânei**

*Marin Sorescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am si sentimentul lânei -

Nu stiu de ce-ti spun asta,

Probabil ca m-ai intrebat,

Mi-ai cerut un inventar al

Sentimentelor.

Le am pe toate, am sentimentul tuturor

Stofelor, si acum îmi dau seama

Ca-l am si pe-al

Medalionului. Am rămas cu ochii pironiti acolo.

El mă sageta.

E bine daca-ti poarta de grija.

Eu nu prea port de grija - am alte calitati,

Dar nu port de grija.

N-am timp. Daca mă tii la git, da.

Hai să te descriu, tot trebuie să fac ceva

Dar tie-ti sta bine-ntre bijuterii.

Trebuie să te descriu o data cu bijuteriile tale.

Esti buna pentru arheologii viitorului,

Numai camee, paftale, inele, bratari.

Imediat as putea localiza secolul si tara.

Aurul te iubeste. Sint gelos.

Bijuteriile să mi le descrii tu. Aici trebuie

Finete de femeie.

Parul tau strins mă aduna de pe drumuri.

Altfel as tot alerga-ncolo si-ncoace

Dupa cum filfiie, dupa cum dai din cap.

De mult ne tot promitem

Să ne scriem din camere alaturate

Să ne trimitem scrisori, din ora-n ora,

Ca buletinele medicale,

Numai ca ale noastre ar fi buletine

De sanatate.

Ar trebui să se dea din când în când

Cite-o stire despre amorul unei perechi,

Luate la întâmplare, dar să fie tipica,

Asa ca noi...

Ori nu te-am intrebat: tu esti tipica?

Da? Bine. Sint linistit.

Putem sta de vorba deschis,

Ne putem spune toate secretele.

Greu mai gasesti astazi

O iubire tipica, sanatoasa.